Педагогі і навучэнцы актыўна ўдзельнічаюць у экалагічных форумах, акцыях і праектах. Сярод іх — міжнародны праект “Зялёныя школы”. Цэнтр — арганізатар экалагічных акцый “Зялёнае свята”, “Дапаможам крылатаму сябру”, “Чысты бераг”, “Пасадзі дрэва Перамогі” і інш. На рахунку педагогаў і выхаванцаў установы шмат узнагарод, атрыманых у рэспубліканскіх конкурсах па азеляненні і добраўпарадкаванні тэрыторый устаноў адукацыі, энергаэфектыўнасці, кветкаводстве і садаводстве.